open-index/open-wikipedia-markdown huggingface dataset:
Κίος (μυθολογία)

Στην ελληνική μυθολογία ο **Κίος** ήταν ένας Μικρασιάτης ήρωας από την πόλη Κίο της Προποντίδας (αλλά η πόλη δεν πήρε το όνομά της από αυτόν). Ο Κίος ακολούθησε τους Αργοναύτες στην εκστρατεία τους όταν ο Ύλας απάχθηκε από τις Νύμφες στην περιοχή της Κίου και έτσι τον αντικατέστησε.

## Πηγή
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Κιος
Κατάλογος χωρών ανά πληθυσμό (2005)

:*Αυτός είναι ένας εναρμονισμένος κατάλογος κρατών ανά πληθυσμό, με βάση στοιχεία του έτους 2005. *

thumb|400px|Χάρτης της κατανομής πληθυσμού στον κόσμο το 2005 (πηγή ΟΗΕ)

Ακολουθεί ο **Κατάλογος χωρών ανά [[πληθυσμός|πληθυσμό]]** με βάση στοιχεία του 2005. Αναφέρονται ανεξάρτητες χώρες, αλλά και μη ανεξάρτητες περιοχές. 

Τα στοιχεία για τον πληθυσμό αφορούν την  1η Ιουλίου του 2005 (στρογγυλοποιημένα στην πλησιέστερη χιλιάδα). Προέρχονται από την αναθεωρημένη (2004) έκθεση του ΟΗΕ για το 2005 U.N. World Population Prospects με τη χρήση του μεσαίου δείκτη γεννητικότητας. 

## Κατάταξη των χωρών ανά πληθυσμό (2005)

## Σημειώσεις και παραπομπές


## Εξωτερικοί σύνδεσμοι
*United Nations Analytical Report for the 2004 revision of World Population Prospects.
*Ρολόγια πληθυσμών και διαγράμματα για την πληθυσμιακή ανάπτυξη όλων των χωρών του κόσμου  

Κατηγορία:Δημογραφία

Πληθυσμο|Χωρων Πληθυσμο
Κάρος

Ο **Μάρκος Αυρήλιος Κάρος** (*Marcus Aurelius Carus*, 230 - Ιούλιος/Αύγουστος 283) ήταν Ρωμαίος αυτοκράτορας από το 282 εως το 283. Κατά τη διάρκεια της σύντομης βασιλείας του, προσπάθησε να ακολουθήσει το δρόμο της αποκατάστασης της αυτοκρατορικής δύναμης που χάραξαν ο Αυρηλιανός και ο Πρόμπος. Μαζί με τους γιους του Καρίνο και Νουμεριανό σχημάτισε μια σύντομη δυναστεία, που παρείχε επιπλέον σταθερότητα στην αναζωπυρωμένη αυτοκρατορία.

Ο Κάρος, του οποίου το όνομα πριν την άνοδο στο θρόνο μάλλον ήταν *Μάρκος Νουμέριος Κάρος*, πιθανότατα γεννήθηκε στη Ναρβόννη της Γαλατίας, αλλά έλαβε την παιδεία του στη Ρώμη. Ήταν συγκλητικός και ανέλαβε διάφορα αστικά και στρατιωτικά αξιώματα προτού ο αυτοκράτορας Πρόβος τον προαγάγει σε αρχηγό της πραιτοριανής φρουράς το 282. Μετά τη δολοφονία του Πρόβου στο Σίρμιο, ο Κάρος ανακηρύχθηκε αυτοκράτορας από τους στρατιώτες. Παρά το γεγονός ότι εκδικήθηκε το θάνατο του αποθανόντος αυτοκράτορα, τον υποπτεύθηκαν για συναυτουργό στη δολοφονία.

Αφού απένειμε τον τίτλο του Καίσαρος στους δυο του υιούς, ανέθεσε στον Καρίνο τη διοίκηση του δυτικού τμήματος της αυτοκρατορίας και πήρε μαζί του τον Νουμεριανό στην εκστρατεία ενάντια στους Πέρσες την οποία σχεδίαζε ο Πρόβος. Ύστερα από την νίκη του επί των Κούαδων, Σαρματών στον Δούναβη, ο Κάρος προχώρησε στη Θράκη και τη Μικρά Ασία, προσάρτησε τη Μεσοποταμία, επιτέθηκε στη Σελεύκεια και την Κτησιφώντα και εν τέλει μετέφερε τα στρατεύματά του πέρα από τον ποταμό Τίγρη. Ο αυτοκράτορας των Σασσανιδών δεν κατάφερε να υπερασπιστεί επαρκώς τα εδάφη του.

Για τις επιτυχίες του στην Ανατολή που «έφεραν πίσω το αίμα» των Ρωμαίων που ηττήθηκαν πολλάκις από τους Σασσανίδες, ο Κάρος έλαβε τον τίτλο Persicus Maximus.

Οι ελπίδες του για επιπλέον κατακτήσεις διεκόπησαν από τον ξαφνικό του θάνατο. Ύστερα από μια βαριά καταιγίδα, ανακοινώθηκε πως είχε πεθάνει. Τα αίτια, αν και παραμένουν άγνωστα, αποδόθηκαν σε θάνατο από αστραπή ή από πληγή σε κάποια εκστρατεία του εναντίον των Περσών ή από ασθένεια. Το γεγονός ότι ήταν επικεφαλής μιας νικηφόρας εκστρατείας, και ότι ο γιος του Νουμεριανός τον διαδέχτηκε δίχως να εκδηλωθεί αντίσταση, αφήνει να εννοηθεί πως ο θάνατός του οφείλεται σε φυσιολογικά αίτια.

## Εξωτερικοί σύνδεσμοι
* 

Κατηγορία:Ρωμαίοι αυτοκράτορες
Μετρό Μπραζίλια

Το **Μετρό της Μπραζίλια** (Metrô do Distrito Federal) είναι ο μητροπολιτικός σιδηρόδρομος της Μπραζίλια, της πρωτεύουσας της Βραζιλίας. Με δυο γραμμές, συνολικού μήκους 42,38 χιλιομέτρων, εξυπηρετεί 24 σταθμούς.

## Ιστορία
Ενώ η πόλη κατασκευάστηκε (με κολοσσιαίο κόστος) από το 1956 μέχρι τις 21 Απριλίου του 1960, οπότε και εγκαινιάστηκε, διαθέτοντας εξ αρχής μεγάλους δρόμους, τα λεωφορεία ήταν ακατάλληλα για την μεταφορά στην πόλη, λόγου των εξαιρετικά μεγάλων αποστάσεων. Ως αποτέλεσμα, κρίθηκε απαραίτητη η ανάπτυξη ενός μητροπολιτικού σιδηρόδρομου. Το έργο της κατασκευής του Μετρό τελικώς ξεκίνησε το 1992 και τα εγκαίνια έγιναν στις 17 Αυγούστου 1998. Οι συρμοί είναι 4 βαγονιών, η μέση ταχύτητα των συρμών είναι 45 χιλιόμετρα την ώρα και η μέγιστη ταχύτητα είναι 80 χιλιόμετρα την ώρα.

## Παραπομπές


## Εξωτερικοί σύνδεσμοι
* 

Μπραζιλια
Μπραζιλια
Pepsi

Η **Pepsi** (*Πέπσι*) είναι ένα αναψυκτικό τύπου Κόλα (ένας τύπος μη αλκοολούχου αναψυκτικού με διοξείδιο του άνθρακα) που παράγεται από την εταιρεία melco compPepsiCo (εισηγμένη στο NYSE). Ξεχωρίζει για τη γλυκύτερη γεύση του σε σχέση με τη μεγάλη του αντίπαλο Κόκα Κόλα και πωλείται στα καταστήματα, τα εστιατόρια και τις αυτόματες μηχανές πώλησης σε περισσότερες από 200 χώρες.

## Ιστορία

Το αναψυκτικό πρωτοεμφανίστηκε το 1898 και μέχρι την δεκαετία του 1950 ήταν πολύ πιο φτηνό από την Κόκα Κόλα. Αργότερα την πλησίασε σε ποιότητα και τιμή πώλησης. Το όνομα *Pepsi* έγινε σήμα κατατεθέν το 1903 ενώ στο τέλος του 1910 το αναψυκτικό είχε παρουσία σε 24 πολιτείες των ΗΠΑ, χάρη στο μοντέλο της δικαιόχρησης (franchising) που εφάρμοσε ο ιδρυτής της PepsiCo, Κάλεμπ Μπράνταμ.

## Συστατικά
Τα κύρια συστατικά της Pepsi είναι: νερό,  διοξείδιο του άνθρακα, καραμελόχρωμα, γλυκαντικές ύλες, ζάχαρη, καφεΐνη, φωσφορικό οξύ, κιτρικό οξύ, κιτρικό νάτριο..

## Δραστηριότητα σε άλλους τομείς
Το Pepsi Smartphone είναι ένα έξυπνο κινητό που παρουσιάστηκε από την εταιρεία.

## Παραπομπές


## Εξωτερικοί σύνδεσμοι

* 

Κατηγορία:Κόλα
Κατηγορία:Αναψυκτικά
Κισσέας

Στην ελληνική μυθολογία με το όνομα **Κισσέας** (***Κισσεύς***) είναι γνωστά τα παρακάτω διαφορετικά πρόσωπα:

# Βασιλιάς της Θράκης, σύζυγος της Τηλεκλείας (κόρης του Ίλου) και πατέρας της Θεανώς ή της Εκάβης. Σύμφωνα με την τραγωδία του Ευριπίδη *Αρχέλαος*, ο Κισσεύς ζήτησε τη βοήθεια του Μακεδόνα βασιλιά Αρχελάου για να αντιμετωπίσει τους εχθρούς του και του υποσχέθηκε σε αντάλλαγμα μέρος του βασιλείου του και τη θυγατέρα του. Τελικώς ο Κισσέας δεν τήρησε την υπόσχεσή του και ο Αρχέλαος τον τιμώρησε.
# Ο ένας από τους 50 Αιγυπτιάδες, γιος του Αιγύπτου και της Ναϊάδας Καλιάδνης. Δολοφονήθηκε κατά την πρώτη νύχτα του γάμου του από τη σύζυγό του Δαναΐδα Ανθήλεια, κόρη του Δαναού και της Πολυξούς.
#Γιος του Μελάμποδα, σύμμαχος του Τούρνου, που ήρθε αντιμέτωπος με τον Αινεία στην Ιταλία. Σκοτώθηκε από τον Αινεία.

## Παραπομπές


## Πηγές

* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Κισσεας
Κισσε
Γεώργιος Στανωτάς

Ο **Γεώργιος Στανωτάς** (1 Ιανουαρίου 1888 - 27 Σεπτεμβρίου 1965) ήταν στρατηγός ιππικού.

Γεννήθηκε στην Καστάνιτσα Αρκαδίας. Φοίτησε στη Βαρβάκειο Σχολή και πέρασε το μεγαλύτερο μέρος της ζωής του ως στρατιωτικός, διακριθείς στα πεδία των μαχών, παίρνοντας μέρος σε όλες τις πολεμικές επιχειρήσεις από τη μέρα της κατάταξής του το 1909, μέχρι την αποστρατεία του το 1948.

Ενώ ξεκίνησε ως απλός στρατιώτης, λόγω των εξαιρετικών του ικανοτήτων και επιδόσεων κατά τους Βαλκανικούς Πολέμους 1912-1913, έγινε  υπαξιωματικός και λόγω των ηρωικών του πράξεων προήχθη πολύ γρήγορα σε Ανθυπίλαρχο.

Ως αξιωματικός του Ιππικού διακρίθηκε για το θάρρος, την εργατικότητα και το ζήλο του, συνεχίζοντας την εξέλιξή του μέχρι το βαθμό του Αντιστράτηγου.   
 
Διακρίθηκε στη Μικρασιατική εκστρατεία 1919-1922 ως Ίλαρχος (τιμήθηκε με Χρυσό Αριστείο Ανδρείας και άλλα παράσημα), αλλά έγινε ιδιαίτερα γνωστός κατά τον Ελληνοϊταλικό πόλεμο του 1940, ως υποστράτηγος διοικητής της  στις επιχειρήσεις της Πίνδου και κατόπιν στην περιοχή της Φλώρινας κατά των Γερμανών.

Διέφυγε στη Μέση Ανατολή το 1943, όπου διεδραμάτισε ρόλο στον Ελληνικό Στρατό Μέσης Ανατολής και επέστρεψε το 1945.
Στη διάρκεια του Ελληνικού Εμφυλίου, κατά την περίοδο Μάιος-Δεκέμβριος του 1947 διετέλεσε Ανώτερος Στρατιωτικός Διοικητής Πελοποννήσου.

Απείχε από πολιτικές διαπλοκές, μένοντας πιστός στις στρατιωτικές αρετές. Υπήρξε στενός φίλος του Αλέξανδρου Παπάγου. Παντρεύτηκε την Αριστέα Τολιοπούλου από τη Λάρισα και απέκτησε δύο παιδιά, τον Σταμάτη και τη Μαρία.

Στις 30 Μαρτίου 1948, με απόφαση του Ανωτάτου Συμβουλίου Αμύνης, αποστρατεύθηκε, προαγόμενος σε Αντιστράτηγο. Στις 7 Οκτωβρίου 1949 ανακλήθηκε πάλι στην υπηρεσία και αποστρατεύθηκε οριστικά στις 28 Φεβρουαρίου 1950. Μετά την οριστική αποστρατεία του, ασχολήθηκε με την παραγωγή και εμπορία πλαστικών.  Απεβίωσε στις 27 Σεπτεμβρίου 1965.

## Βιβλιογραφία
*Νοταρίδης, Χρήστος, «ΕΝΑΣ ΠΙΣΤΟΣ ΚΑΙ ΦΙΛΟΤΙΜΟΣ ΣΤΡΑΤΙΩΤΗΣ», ISBN 978-960-522-335-9, ΕΚΔΟΣΕΙΣ ΠΕΛΑΣΓΟΣ, Αθήνα 2013
*Γιαννόπουλος Νίκος, «Στρατηγός Γεώργιος Στανωτᾶς, 40 Χρόνια στήν Ὑπηρεσία τῆς Πατρίδας», Περιοδικό «Στρατιωτική Ἱστορία», τεῦχος 153, Μάιος 2009
*Επίτομος Ιστορία του Ελληνοϊταλικού και Ελληνογερμανικού Πολέμου 1940-41, 1985, ΓΕΣ/Δνση Ιστοριας Στρατού
*Θέματα Στρατιωτικής Ιστορίας, 1981, ΓΕΣ/Δνση Εκδόσεων
*Εγκυκλοπαίδεια Παπυρος-Λαρούς-Μπριτάνικα, τόμος 55
*"Ελληνικό Ιππικό Αποκόπτει το Ιταλικό Blitzkrieg", άρθρο του Παντελή Καρύκα, Απρίλιος 2006, περιοδικό Πόλεμος και Ιστορία
*"Η Συντριβή της Τζούλια", άρθρο, Οκτώβριος 2004, περιοδικό Στρατιωτική Ιστορία
*Βιβλιάρια Μητρώου Αντγου Γ. Στανωτά, αρχειοθετημένα στην Υπηρεσία Στρατιωτικών Αρχείων (ΥΣΑ)

Στανωτας Γιώργος
Στανωτας Γιώργος
Στανωτας Γιώργος
Στανωτας Γιώργος
Βάρη Σύρου

Η **Βάρη** είναι ένα από τα μεγαλύτερα χωριά και το παλαιότερο της Σύρου. Βρίσκεται στο νοτιοανατολικό άκρο του νησιού και απέχει 9 χιλιόμετρα από την πρωτεύουσα Ερμούπολη.

## Γενικά και ιστορικά στοιχεία
Στο χωριό ανακαλύφθηκαν ρωμαϊκοί τάφοι και ερείπια προϊστορικού οικισμού (4.000-3.000 π.Χ.). Επίσης, στον όρμο της Βάρης έχει χτιστεί ένας χαρακτηριστικός πύργος που ανήκει στην οικογένεια Γουλανδρή και δημιουργεί μεσαιωνική ατμόσφαιρα.

Η αγροτική ζωή είναι ιδιαίτερα ανεπτυγμένη, κάτι που διακρίνεται από τον κάμπο με τις καλαμιές, τα μαγκανοπήγαδα, τα αγροτόσπιτα, τις στέρνες και τις σύγχρονες καλλιέργειες.

Η περιοχή έχει αναπτυχθεί και τουριστικά, καθώς λειτουργούν καφετέριες, ταβέρνες και ξενοδοχεία τόσο στη Βάρη όσο και στις μικρές παραλίες γύρω από αυτή (Φάμπρικα, Σαντορινιούς). Κατά τη διάρκεια του καλοκαιριού διοργανώνονται στο χωριό διάφορες πολιτιστικές, καλλιτεχνικές και αθλητικές εκδηλώσεις.

Στη Βάρη γεννήθηκε ο ρωμαιοκαθολικός αρχιεπίσκοπος Κέρκυρας Αντώνιος Βαρθαλίτης (1924-2007).

## Διοίκηση και πληθυσμός
Διοικητικά ανήκει στη Δημοτική Ενότητα Ποσειδωνίας, η οποία υπάγεται στον Δήμο Σύρου - Ερμούπολης. Πριν το Πρόγραμμα Καλλικράτης, υπαγόταν στον Δήμο Ποσειδωνίας. Σύμφωνα με την απογραφή του 2011, στην περιοχή ζουν σήμερα 1.584 κάτοικοι. Η πορεία του πληθυσμού:

## Παραπομπές


## Εξωτερικοί σύνδεσμοι
* Δήμος Σύρου - Ερμούπολης 
* Siros.gr 

Κατηγορία:Χωριά της περιφερειακής ενότητας Σύρου
Κατηγορία:Παραλίες της Σύρου
Ταρμπ

Η **Ταρμπ** ( - Ταρμπ, ) είναι πόλη της Ν. Δ. Γαλλίας στην ιστορική περιοχή της Μπιγκόρρα, πρωτεύουσα του νομού των Άνω Πυρηναίων.

## Γεωγραφία
thumb|450 px|left|Η οροσειρά των Πυρηναίων από την Ταρμπ
Η Ταρμπ βρίσκεται βόρεια των Πυρηναίων, τα οποία δεσπόζουν στον ορίζοντά της και είναι σε κοντινή απόσταση από μεγάλο αριθμό χιονοδρομικών κέντρων. Το μέσο ύψος της περιοχής στην οποία βρίσκεται η Ταρμπ είναι 304 μέτρα από τη θάλασσα.

## Ιστορία
Ευρήματα στην περιοχή δείχνουν πως δημιουργήθηκε γύρω στον 3ο π.Χ. αιώνα, και ίσως να δημιουργήθηκε για τις ανάγκες του εμπορίου του αλατιού στην περιοχή αυτή των Πυρηναίων. Στην ευρύτερη περιοχή έχουν βρεθεί υπολείμματα από Ρωμαϊκές βίλες και μεγάλα αγροκτήματα ενώ έχουν βρεθεί και ερείπια ενός παλαιοχριστιανικού ναού του 4ου αιώνα.

Κατά την περίοδο των πρώτων μ.Χ. αιώνων και τον Μεσαίωνα η πόλη γνώρισε διάφορες επιδρομές που θα οδηγήσουν και στην οικοδόμηση ενός οχυρού στην περιοχή. Το 840, μετά από μια καταστροφική επιδρομή των Βίκινγκς, ένας νέος Καθεδρικός ναός γύρω από τον οποίο θα αναπτυχθεί η πόλη, ιδρύθηκε. Κατά τη διάρκεια των θρησκευτικών πολέμων ο ναός καθώς και γύρω μονές και εκκλησίες θα πυρποληθούν, ενώ οι κάτοικοι σφαγιάστηκαν.

Η πόλη θα αναβιώσει τον 17ο αιώνα μετά την ανακατασκευή του επισκοπικού παλατιού το 1652 την ίδρυση νέου νοσοκομείου και νέων μονών. Τον 18ο αιώνα θα γνωρίσει ανάπτυξη στη βιοτεχνία, τη γεωργία και το εμπόριο και θα επεκταθεί προς νέες περιοχές. Το 1800 γίνεται έδρα νομού, ενώ το 1859 ενώνεται σιδηροδρομικά με το Παρίσι. Στις αρχές της δεκαετίας του 1870 στην πόλη εμφανίζονται οι πρώτες μορφές βιομηχανικής ανάπτυξης, με την κατασκευή εργοστασίου κατασκευής όπλων για το Πυροβολικό. Η παραγωγή του εργοστασίου θα ενταθεί κατά τη διάρκεια του Πρώτου Παγκοσμίου Πολέμου. Μετά τον Δεύτερο παγκόσμιο πόλεμο η βιομηχανία θα αλλάξει.

Σήμερα η πόλη αποτελεί ένα από τα δύο βιομηχανικά κέντρα της περιοχής (το άλλο είναι η Τουλούζη), με την παραγωγή κυρίως να αφορά τον τομέα των σιδηροδρομικών και αεροπορικών μεταφορών. Η κύρια όμως δραστηριότητα ανήκει στον τριτογενή τομέα, ενώ στην πόλη υπάρχουν και πανεπιστημιακά ιδρύματα. Στην πόλη υπάρχει παράρτημα του Πανεπιστημιακού Ινστιτούτου Τεχνολογίας της Τουλούζ (IUT de Tarbes Toulouse III) καθώς και η Εθνική Πολυτεχνική Σχολή της Τάρμπ (École nationale d'ingénieurs de Tarbes).

## Μεταφορές
Ο σιδηροδρομικός σταθμός *Gare de Tarbes* προσφέρει απευθείας συνδέσεις με το Παρίσι, το Μπορντώ, την Τουλούζη, την Μπαγιόν και αρκετούς περιφερειακούς προορισμούς. Ο αυτοκινητόδρομος A64 συνδέει την πόλη με την Μπαγιόν και την Τουλούζη. Η πόλη εξυπηρετείται επίσης από το μικρό αεροδρόμιο aéroport de Tarbes-Lourdes-Pyrénées.

## Αθλητισμός
* Τάρμπα Ζέσπα Μπιγόρρα (καλαθοσφαίριση).

## Παραπομπές


## Εξωτερικοί σύνδεσμοι

*  Site officiel de la ville

Κατηγορία:Πόλεις των Κεντρικών Πυρηναίων
Μουριά Αρκαδίας

Η **Μουριά**, παλαιότερα γνωστή ως **Συριάμου**, είναι οικισμός της Πελοποννήσου στην Περιφερειακή Ενότητα Αρκαδίας. 

## Γενικά στοιχεία

Η Μουριά ανήκει στην δημοτική ενότητα (πρώην Δήμο) Κλείτορος, που πήρε το όνομα της αρχαίας πόλης–κράτους του Κλείτορα, ο οποίος υπήρξε, σύμφωνα τον Παυσανία, ο δυνατότερος των βασιλιάδων. Το χωριό στέκει στο λόφο ακριβώς πάνω (βόρεια) από την τεχνητή λίμνη του Λάδωνα σε υψόμετρο 460 μέτρα. Η λίμνη προσφέρεται για πεζοπορία, κωπηλασία, ιστιοσανίδα, ψάρεμα, κολύμπι και βαρκάδα. Πέντε χιλιόμετρα από το χωριό, στις όχθες του ποταμού Λάδωνα υπάρχουν οργανωμένες εγκαταστάσεις εναλλακτικού τουρισμού όπου οργανώνονται τοξοβολία, ορεινή ποδηλασία, κωπηλασία, κανό και καγιάκ. Το ποτάμι και η λίμνη είναι γεμάτα από ψάρια διαφόρων ειδών. 

Στα δυτικά του χωριού, ένα από τα αξιοθέατα της Γορτυνίας είναι το Υδροηλεκτρικό φράγμα του ποταμού Λάδωνα, που κατασκευάστηκε σε μια χαράδρα του Αφροδίσιου βουνού. Συγκεντρώνει 50.000.000 κυβικά μέτρα νερό, που διοχετεύεται στους υδροστροβίλους των δύο ηλεκτρογεννητριών του υδροηλεκτρικού εργοστασίου με σήραγγα. Ο σταθμός παράγει μέση ολική ετήσια ηλεκτρική ενέργεια 350.000.000 kwh.

## Διοικητικά στοιχεία
Αναφέρεται επίσημα, μετά την Επανάσταση του 1821, ως ξεχωριστός οικισμός το 1835 να προσαρτάται στον τότε δήμο Θαλιάδων γραμμένος ως *Πέρα Συριάμον*. Το 1879 το όνομά του οικισμού διορθώθηκε σε *Συριάμον* και το 1927 μετονομάστηκε σε Μουριά. Σύμφωνα με το πρόγραμμα ''Καλλικράτης'', μαζί με την Πουρναριά αποτελούν την κοινότητα Πουρναριάς που υπάγεται στη Δημοτική Ενότητα Κλείτορος του Δήμου Γορτυνίας και σύμφωνα με την απογραφή 2011 είχε ως πληθυσμό 99 κατοίκους.

## Δημογραφική εξέλιξη
Η δημογραφική εξέλιξη του οικισμού είναι η εξής:

## Παραπομπές


Κατηγορία:Δήμος Κλείτορος
Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Τζακ Λέμον

Ο **Τζον Ούλερ "Τζακ" Λέμον ΙΙΙ** (αγγλικά: John Uhler "Jack" Lemmon III, 8 Φεβρουαρίου 1925 - 27 Ιουνίου 2001) ήταν Αμερικανός ηθοποιός, βραβευμένος με Όσκαρ Α' Ανδρικού Ρόλου για την ταινία του 1973 *[[Σώστε τον Τίγρη]] (Save the Tiger)* και με Όσκαρ Β' Ανδρικού Ρόλου για την ταινία του 1955 *[[Μίστερ Ρόμπερτς]] (Mr. Roberts)* και στενός φίλος και συνεργάτης του Γουόλτερ Ματάου. Ο Λέμον είχε επίσης λάβει Βραβείο Καλύτερης Ανδρικής Ερμηνείας στο Φεστιβάλ των Καννών το 1982 για την ταινία του Κώστα Γαβρά *[[Ο αγνοούμενος]] (Missing)*. Πρωταγωνίστησε σε θρυλικές ταινίες όπως το ''Μερικοί το προτιμούν καυτό'', *[[Η γκαρσονιέρα]]*, *[[Γλυκιά μου Ίρμα]]*, ''Ένα παράξενο ζευγάρι'', και *[[Το σύνδρομο της Κίνας]]*.
Πέθανε από καρκίνο, το 2001.

## Φιλμογραφία

### Τηλεόραση
* *That Wonderful Guy* (1949-1950)
* *Toni Twin Time* (1950) (σταμάτησε μετά από 6 μήνες)
* *The Ad-Libbers* (1951) (σταμάτησε μετά από 5 επεισόδια)
* *The Frances Langford-Don Ameche Show* (1951-1952)
* *Heaven for Betsy* (1952) (σταμάτησε μετά από μερικές εβδομάδες)
* *The Road of Life* (1954) (σταμάτησε μετά από μερικές εβδομάδες)
* *Alcoa theatre* (1959), 
* *The Dinah Shore Show* (1962), εμφάνιση ως καλεσμένος
* *The Entertainer* (1976)
* *Long Day's Journey Into Night* (1987)
* *The Murder of Mary Phagan* (1988)
* *For Richer, for Poorer* (1992)
* *A Life in the Theater (Οι Θεατρίνοι)* (1993)
* *[[The Simpsons]] (1997) (φωνή)
* *12 Angry Men (1997)* (1997)
* *The Long Way Home* (1998)
* *Inherit the Wind* (1999)
* *Tuesdays with Morrie'' (1999)

## Εξωτερικοί σύνδεσμοι
* Έφυγε ο θρυλικός Τζακ Λέμον για να βρει το ταίρι του, τον Ουόλτερ Ματάου in.gr 28/06/01, ανάκτηση 13/05/08
* Ο Τζακ Λέμον στο cine.gr
* 

Κατηγορία:Αμερικανοί κωμικοί
Κατηγορία:Αμερικανοί ηθοποιοί κινηματογράφου
Κατηγορία:Βραβευμένοι με Όσκαρ Α' Ανδρικού Ρόλου
Κατηγορία:Βραβευμένοι με Όσκαρ Β' Ανδρικού Ρόλου
Κατηγορία:Βραβευμένοι με BAFTA Α' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Κωμωδία ή Μιούζικαλ)
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Αντρικός Ρόλος)
Κατηγορία:Νικητές Κυπέλλου Βόλπι Καλύτερου Ηθοποιού
Κολοκυνθού (Αθήνα)

Η **Κολοκυνθού** (ή αλλιώς **Κολοκυθού**) είναι δυτική συνοικία του Δήμου Αθηναίων. Συνορεύει με Κολωνό την Ακαδημία Πλάτωνα και τους Δήμους Αιγάλεω και Περιστερίου. Μέχρι πριν από τριάντα χρόνια η περιοχή είχε πολλά περιβόλια και χωράφια.

## Η προέλευση του ονόματος
Το «ν» στο τοπωνύμιο προέρχεται από υπερδιόρθωση υπό την επιρροή της καθαρεύουσας. Η αρχαία λέξη ήταν κολοκύνθη (προελληνικής προέλευσης πρβλ. ερέβυνθος, Κόρινθος), αλλά ο τύπος εξελίχτηκε σε  κολοκύθι ή κολοκύθα, εξού και το επίθετο Κολοκύθης και Κολοκυθάς, με θηλυκό το Κολοκυθού. Υπήρχε και εκκλησάκι, «Παναγία η Κολκυθιώτισσα». Ως **Κολοκυθού** αναφέρεται στον Ροΐδη, στον Δροσίνη, σε εφημερίδες και χάρτες του 19ου και των αρχών του 20ου αιώνα (π.χ. Γρηγουράς). Σήμερα το τοπωνύμιο τείνει να χαθεί, υπερκεραζόμενο από τον Κολωνό. Λέγεται πως το όνομα της συνοικίας προήλθε από το όνομα του ιερέα Δημητρίου Κολοκύνθη, μιας και μέχρι τα μέσα του 19ου αιώνα, στην περιοχή υπήρχε μόνο το σπίτι αυτου πίσω από το εκκλησάκι. Αλλά αυτή η εκδοχή δεν πρέπει να εμπεριέχει καμία δόση αλήθειας. Η αληθινή εκδοχή είναι πως τότε που η περιοχή δεν ήταν ακόμα ενταγμένη στο σχέδιο πόλεως και ήταν καθαρά αγροτική υπήρχαν εκεί πολλά περιβόλια με κολοκυθιές. Άλλωστε και ο ιερέας έλαβε το προσωνύμιο Κολοκύνθης απ' αυτό ακριβώς το γεγονός.

Κατηγορία:Συνοικίες και περιοχές Αθήνας
Φαύνα

Στην Ρωμαϊκή μυθολογία η **Φαύνα** *(Fauna-Πανίδα)*, ήταν θεότητα της γονιμότητας που προστάτευε τις γυναίκες από την στειρότητα. 

Ήταν γυναίκα του Φαύνου και μητέρα του Λατίνου γενάρχη των Λατίνων και βασιλιά τους. Ήταν θεότητα που σχετιζόταν με τον Σάτυρο, το όνομα Φαύνα επίσης ήταν και προσωνυμία των Μπόνα Ντέα, Οπς και της Τέρα που ήταν θεότητες της γονιμότητας.

## Αναφορές
*Joel Schmidt, *Λεξικό της Ελληνικής και της Ρωμαϊκής μυθολογίας*, Εκδόσεις Σαββάλας, 2004, ISBN 960-423-086-7

Κατηγορία:Θεότητες της ρωμαϊκής μυθολογίας
Κωνσταντίνος Σβολόπουλος

Ο **Κωνσταντίνος Σβολόπουλος** (1938 - 13 Αυγούστου 2019) ήταν Έλληνας ιστορικός και ακαδημαϊκός.

## Βιογραφικά στοιχεία
Γεννήθηκε στην Αθήνα το 1938 και σπούδασε ιστορία και αρχαιολογία στο Πανεπιστήμιο Αθηνών και πολιτικές επιστήμες - διεθνείς σχέσεις στο Παρίσι. Το 1978 εξελέγη υφηγητής στη Νομική σχολή του Πανεπιστημίου Θεσσαλονίκης και το 1981 καθηγητής της ιστορίας των Διεθνών Σχέσεων της νομικής σχολής Θεσσαλονίκης, θέση στην οποία παρέμεινε μέχρι το 1989, όταν και παραιτήθηκε για να αναλάβει την έδρα του καθηγητή ιστορίας του νεωτέρου ελληνισμού στο Πανεπιστήμιο Αθηνών. Διετέλεσε πρόεδρος του τμήματος Ιστορίας και Αρχαιολογίας του Πανεπιστημίου Αθηνών.

Μαζί με τους Κωνσταντίνο Τσάτσο και Κωνσταντίνο Τρυπάνη ίδρυσε το ίδρυμα «Κωνσταντίνος Γ. Καραμανλής», του οποίου το 1990 ανέλαβε διευθυντής. Την περίοδο 1962-65 επιμελήθηκε το αρχείο του Ελευθερίου Βενιζέλου στο Μουσείο Μπενάκη. Το 2003 εξελέγη τακτικό μέλος της Ακαδημίας Αθηνών. Το 2009 χρημάτισε αντιπρόεδρος αυτής και το 2010 πρόεδρος.

Ήταν σύζυγος της ηθοποιού Κατερίνας Χέλμη.

Απεβίωσε στις 13 Αυγούστου 2019.

## Εργογραφία
Έχει δημοσιεύσει συγγράμματα που επικεντρώνονται στη νεότερη ελληνική ιστορία. Μεταξύ αυτών:
* *Ο Ελευθέριος Βενιζέλος και η πολιτική κρίσις εις την αυτόνομον Κρήτην 1901-1906* (Αθήνα, 1974),
* *Ανέκδοτον κείμενον του Ελευθερίου Βενιζέλου* (Αθήνα 1974)
* *Η ελληνική εξωτερική πολιτική από το 1900 - 1945*
* *Η ελληνική εξωτερική πολιτική μετά την Συνθήκην της Λωζάνης. Η κρίσιμος καμπή, Ιούλιος-Δεκέμβριος 1928* (Θεσσαλονίκη 1977) 
* *Υπουργείο Εξωτερικών, 1940-41. Ελληνικά διπλωματικά έγγραφα* (Αθήνα 1980)
* *Κωνσταντίνος Καραμανλής: Αρχείο, γεγονότα και κείμενα* (12 τόμοι) (Αθήνα 1992 - 1997)
* *Alexandre Ypsilanti, Correspondance inedite, 1816-1828* (Thessaloniki 1999)
* *Το καθεστώς των νησίδων του νοτιοανατολικού Αιγαίου. Η μαρτυρία των πηγών* (Αθήνα 2002)
* *Η απόφαση για την επέκταση της ελληνικής κυριαρχίας στη Μικρά Ασία* (Αθήνα 2009)

## Παραπομπές


## Εξωτερικοί σύνδεσμοι
*Άρθρα του Κωνσταντίνου Σβολόπουλου στη Νέα Εστία.
*Κωνσταντίνος Σβολόπουλος: Διατηρούμε μια επιπόλαιη σχέση με την Ιστορία μας. Συνέντευξη στον Γρηγόρη Μπέκο, εφημερίδα *[[Το Βήμα]]*, 23 Φεβρουαρίου 2014.
*Κωνσταντίνος Σβολόπουλος «Η ελληνικότητα είναι ανάχωμα στην απρόσωπη εξομοίωση της παγκοσμιοποίησης». Συνέντευξη στην Άννα Γκριμάνη, εφημερίδα *[[Η Καθημερινή]]*, 3 Μαΐου 2009.

Κατηγορία:Καθηγητές Νομικής Πανεπιστημίου Θεσσαλονίκης
Κατηγορία:Έλληνες ιστορικοί του 20ού αιώνα
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Μέλη της Ακαδημίας Αθηνών
Κατηγορία:Πρόεδροι της Ακαδημίας Αθηνών
Δήμος Πλατυκάμπου

Ο **Δήμος Πλατυκάμπου** λειτούργησε ως δήμος  από το 1999 έως το 2010 σύμφωνα με το Σχέδιο Καποδίστριας. Έδρα του ομώνυμου δήμου αποτελεί ο Πλατύκαμπος με πληθυσμό 1889 κατοίκων.

Με τη διοικητική διαίρεση του 2011 που προβλέπει το Σχέδιο Καλλικράτης, από 1 Ιανουαρίου 2011  εντάχθηκε στο νέο διευρυμένο Δήμο Κιλελέρ της Περιφέρειας Θεσσαλίας.

Ο δήμος αποτελείτο από  εννέα δημοτικά διαμερίσματα και τρεις οικισμούς, τα οποία ήταν τα εξής:

-1.Πλατύκαμπος

-2.Γαλήνη

-3.Γλαύκη( με τον οικισμό Πρόδρομο)

-4.Νάματα

-5.Ελευθέριο

-6.Ομορφοχώρι

-7.Χάλκη

-8.Μελισσοχώρι

-9.Μελία( με τους οικισμούς Μοδέστου και Αναγέννηση).

## Ιστορία
## Δήμαρχοι Πλατυκάμπου
Δήμαρχοι διατέλεσαν τα ακόλουθα πρόσωπα:

## Παραπομπές


## Εξωτερικοί Σύνδεσμοι
* Δήμος Πλατυκάμπου
* Εξωραϊστικός Σύλλογος πολιτών Πλατυκάμπου για Ποιότητα Ζωής
* Blog των κατοίκων

Πλατύκαμπος
Πλατύκαμπος Λάρισας

Ο **Πλατύκαμπος** είναι η έδρα του πρώην ομώνυμου Δήμου και πρώην δημοτικού διαμερίσματος, που υπάγεται στον Δήμο Κιλελέρ της Περιφέρειας Θεσσαλίας. Απέχει 10 χιλιόμετρα από τη Λάρισα. Οι 1.603 κάτοικοι του Πλατυκάμπου (απογραφή 2021) είναι αγρότες, εργάτες και υπάλληλοι. Το χωριό πανηγυρίζει στις 10 Φεβρουαρίου (ημέρα μνήμης του Αγίου Χαραλάμπους) και στις 8 Μαΐου (ημέρα μνήμης των εγκαινίων του Ιερού Ναού του Αγίου Χαραλάμπους) με εκκλησιασμό και εκδηλώσεις. Νεολιθικοί οικισμοί και ευρήματα της κλασικής εποχής βρέθηκαν στη γύρω περιοχή, ενώ μέσα στο χωριό σώζεται τούρκικο κτίσμα (λουτρό). Το ρέμα Ασμάκι κυλά κοντά στο χωριό, ενώ ο ταμιευτήρας νερού, που υπάρχει στην περιοχή, είναι κατάλληλος για ψάρεμα. Οι αγρότες του χωριού καλλιεργούν βαμβάκι, σιτάρι, καλαμπόκι, τριφύλλι αλλά περισσότερο γνωστός ο τόπος είναι για τα σκόρδα που παράγει. 

**Εκπαίδευση** 

Το χωριό διαθέτει δύο δημοτικά σχολεία (το ένα βρίσκεται στην Τοπική Κοινότητα Γαλήνης) και δυο νηπιαγωγεία (το ένα βρίσκεται στην Τοπική Κοινότητα Γαλήνης). Επίσης διαθέτει γυμνάσιο, γενικό λύκειο και παιδικό σταθμό.

**Δημόσιες υπηρεσίες**

Στον Πλατύκαμπο, βρίσκεται η Δημοτική Επιχείρηση Ύδρευσης και Αποχέτευσης του δήμου Κιλελέρ (ΔΕΥΑ Κιλελέρ) η οποία στεγάζεται στο δημαρχείο του πρώην δήμου Πλατυκάμπου. Στο δημαρχείο σχεδιάζεται η μεταφορά του Αστυνομικού Τμήματος Κιλελέρ, το οποίο στεγάζεται τώρα στο δημαρχείο του πρώην δήμου Κραννώνα, που βρίσκεται στους Αγίους Αναργύρους. Με την μεταφορά του Αστυνομικού Τμήματος Κιλελέρ στο δημαρχείο του πρώην Δήμου Πλατυκάμπου, το δημαρχείο και η Δημοτική Επιχείρηση Ύδρευσης και Αποχέτευσης του Δήμου Κιλελέρ, θα μεταφερθεί σε έναν χώρο που κατασκευάζεται απέναντι από το 1ο Δημοτικό Σχολείο του χωριού, δίπλα στον παλαιό Αστυνομικό Σταθμό Πλατυκάμπου. Στο χωρίο επίσης υπάρχει Κέντρο Εξυπηρέτησης Πολιτών (ΚΕΠ), στο οποίο στεγάζεται και ο Τοπικός Αστυνόμος Πλατυκάμπου. 

**Συγκοινωνία** 

Το χωριό εξυπηρετείται από την τοπική γραμμή Λάρισα-Πλατύκαμπος-Χάλκη του Υπεραστικού ΚΤΕΛ Λάρισας. 

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Κιλελέρ
Γαλήνη Λάρισας

Η **Γαλήνη** είναι οικισμός στη Θεσσαλία και την Περιφερειακή Ενότητα Λάρισας.

## Γενικά στοιχεία
Η Γαλήνη βρίσκεται στον Θεσσαλικό κάμπο σε απόσταση μόλις 11 χιλιόμετρα από την πόλη της Λάρισας. Σύμφωνα με την απογραφή 2021 έχει πληθυσμό 952 μόνιμους κατοίκους, και διοικητικά ανήκει στη Δημοτική Ενότητα Πλατυκάμπου (πρώην ομώνυμο δήμο), που από την 1η Ιανουαρίου 2011 εντάχθηκε στον διευρυμένο Δήμο Κιλελέρ της Περιφέρειας Θεσσαλίας. Η σημερινή ονομασία του χωριού αποκτήθηκε μόλις το 1981, αφού έως και τότε το όνομα του ήταν Άνω Πλατύκαμπος. Το 1996 το όνομα Γαλήνη καταργείται ξανά, μετά από εθελοντική συνένωση της Γαλήνης με τον Πλατύκαμπο και τον σχηματισμό νέου δήμου, με πληθυσμό 4.083 κατοίκων. Με τον ερχομό του Σχεδίου Καποδίστριας ο Δήμος Πλατυκάμπου διευρύνεται και προσαρτώνται σε αυτόν επτά κοινότητες, που πλέον αποτελούν τα δημοτικά διαμερίσματα του δήμου. Σε πρόσφατη δικαστική διαμάχη για τη λειτουργία φαρμακείου στην Γαλήνη, έγινε φανερό ότι η Γαλήνη δεν αποτελεί δημοτικό διαμέρισμα του Δήμου, λόγω της πρότερης εθελοντικής συνένωσής της με τον Πλατύκαμπο. Παρ' όλα αυτά, για πρακτικούς λόγους το Υπουργείο Εσωτερικών θεώρησε ότι αποτελεί την ένατη τοπική κοινότητα της Δημοτικής Ενότητας Πλατυκάμπου, με αποτέλεσμα το όνομα Γαλήνη να είναι εκ νέου και επισήμως υπαρκτό.

**Συγκοινωνία**

Το χωριό εξυπηρετείται από την τοπική γραμμή Λάρισα-Πλατύκαμπος-Χάλκη του Υπεραστικού ΚΤΕΛ Λάρισας. 

## Τοπική οικονομία
Η πλειονότητα των κατοίκων ασχολούνται με την καλλιέργεια της γης, και συγκεκριμένα με καλλιέργεια βαμβακιού, σκληρού σιταριού, τεύτλων, καλαμποκιού και τριφυλλιού για χρήση στην κτηνοτροφία ως ζωοτροφή.
Αρκετοί από τους κατοίκους, ωστόσο, εργάζονται πλέον και στην πόλη της Λάρισας σε διάφορους τομείς, όπως η παροχή υπηρεσιών.

Η τοπική οικονομία λόγω του αγροτικού της χαρακτήρα εξαρτάται σε μεγάλο βαθμό από την εύρυθμη λειτουργία της φύσης, και αρκετές φορές καταστροφές μεγάλης έκτασης έχουν πλήξει την περιοχή με σοβαρά αποτελέσματα στην τοπική οικονομία. Μία από τις μεγαλύτερες σε έκταση καταστροφές προκλήθηκε τον Ιούνιο του 2004 όταν σφοδρή ανεμοθύελλα που συνοδεύονταν από ανέμους άνω των 120 χλμ/ώρα και χαλαζόπτωση κατέστρεψαν πάνω από 50.000 στρέμματα καλλιεργειών.

## Ιστορικά στοιχεία
Η ακριβής ημερομηνία δημιουργίας του σύγχρονου οικισμού δεν είναι γνωστή. Άγνωστο, επίσης, είναι ποιο από τα δύο χωριά (Πλατύκαμπος-Άνω Πλατύκαμπος) δημιουργήθηκε πρώτο. Πάντως σύμφωνα με μαρτυρίες γερόντων, ο οικισμός ήταν κοινός και ο διαχωρισμός έγινε μετά από επιδημία που ανάγκασε τους κατοίκους να μεταφερθούν μακριά από τον αρχικό οικισμό για κάποιο χρονικό διάστημα.

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Κιλελέρ
Άκις (μυθολογία)

Ο **Άκις** *(Acis)* ήταν ποτάμια θεότητα της ρωμαϊκής μυθολογίας.

Σύμφωνα με τον Οβίδιο ήταν το πνεύμα του ενός αρχαίου ποταμού που πήγαζε από την Αίτνα στη Σικελία. Ήταν γιος του Φαύνου και της νύμφης Συμαιθίδας, κόρης του ποταμού Συμαιθού της Σικελίας. Ο Άκις αγαπούσε τη θαλάσσια νύμφη Γαλάτεια, αλλά τον σκότωσε ο Κύκλωπας Πολύφημος.

Τον μύθο του Άκι και της Γαλάτειας τον αναφέρει μόνο ο Οβίδιος και ίσως είναι δική του εφεύρεση. Στην αναγέννηση πολλοί ζωγράφοι χρησιμοποίησαν για θέμα τους την ιστορία, ενώ ο Χέντελ έγραψε και όπερα. 

## Παραπομπές


Ακις
Σάο Τομέ (πόλη)

Το **Σάο Τομέ** () είναι πρωτεύουσα του νησιωτικού κράτους Σάο Τομέ και Πρίνσιπε. Ο πληθυσμός του ήταν 56.166 κάτοικοι το 2005) και αποτελεί τη μεγαλύτερη πόλη του κράτους. Το όνομά του σημαίνει Άγιος Θωμάς στην πορτογαλική γλώσσα. Ιδρύθηκε από τους Πορτογάλους τον 15ο αιώνα.

## Ιστορία
Η χρονολογία ίδρυσης της πόλης από την αποικιoκρατική δύναμη Πορτογαλία ήταν το 1485. Οι Πορτογάλοι πήγαν στο Σάο Τομέ προς αναζήτηση γης και με σκοπό να καλλιεργήσουν ζαχαροκάλαμο. Το υγρό κλίμα και το γεγονός ότι η πόλη βρίσκεται στον Ισημερινό συνετέλεσε στο να καλλιεργηθεί ζαχαροκάλαμο μαζικά. Επίσης, η γειτνίασή του με το Κονγκό επέφερε πολλούς δούλους, οι οποίοι εργάστηκαν σε φυτείες. Στο κέντρο της πόλης βρίσκεται καθεδρικός ναός του 16ου αιώνα. Το 1575 οικοδομήθηκε και το Φρούριο του Αγίου Σεβαστιανού, το οποίο σήμερα στεγάζει το Εθνικό Μουσείο του Σάο Τομέ. Το 1599 η πόλη όπως και τα νησιά κατελήφθησαν από τους Ολλανδούς για δύο ημέρες και ξανά το 1641 για έναν χρόνο. Έκτοτε και μέχρι το 1753 υπήρξε πρωτεύουσα της αποικίας και συνέχισε να είναι από το 1852 και μετά. Μεταξύ 1753 και 1852 πρωτεύουσα της αποικίας ήταν το Σάντο Αντόντιο στο Πρίνσιπε. Το 1975, μετά την πτώση του Μαρσέλο Καετάνο στην Πορτογαλία το 1974, το Σάο Τομέ έγινε η πρωτεύουσα του νέου κράτους, Άγιου Θωμά και Πρίγκηπα.

## Γεωγραφία
 
thumb|left|Ο καθεδρικός ναός στην πόλη Σάο Τομέ.
Η πόλη αποτελεί σημαντικό λιμάνι και βρίσκεται στα βορειοανατολικά της νήσου Σάο Τομέ, στον Όρμο Άνα Τσάβες. Το Ιλιέου ντας Κάμπρας, (Ilhéu das Cabras) βρίσκεται επίσης κοντά. Συνδέεται οδικώς με τις πόλεις Τριντάντε, Γκουανταλούπε και Σαντάνα.

Αξιοθέατα στην πρωτεύουσα του Σάο Τομέ και Πρίνσιπε αποτελούν το Προεδρικό Μέγαρο, ο Ναός του Ψαρά και ένας κινηματογράφος. Η πόλη επίσης στεγάζει σχολεία στοιχειώδους και μέσης εκπαίδευσης, δύο αγορές, έναν ραδιοφωνικό σταθμό, έναν τηλεοπτικό σταθμό (RFI), νοσοκομείο και πολλά άλλα κτήρια. Επίσης, στην πόλη βρίσκεται διεθνές αεροδρόμιο. Το συγκοινωνιακό δίκτυο περιλαμβάνει λεωφορεία.

## Πληθυσμιακή εξέλιξη
thumb|right|270px|Αγορά στο Σάο Τομέ.

## Οικονομία
Στην πόλη δεν υφίσταται νομοθεσία αναφορικά με τα διπλώματα ευρεσιτεχνίας. 

## Δείτε επίσης
*Εθνική Βιβλιοθήκη του Σάο Τομέ και Πρίνσιπε

## Παραπομπές


## Εξωτερικοί σύνδεσμοι

* Paradise Found
* www.saotome.st - ''Ανεξάρτητος τουριστικός ιστότοπος'' 
* 

* **Χάρτης και αεροφωτογραφίες**:
** Οδικός χάρτης: Οδικός χάρτης από το Mapquest, [MapPoint](https://web.archive.org/web/20080120214135/http://maps.msn.com/(kv4dow55ocd4kkqpplbjzmrs)/map.aspx?&lats1=6.68&lons1=0.335&alts1=35) ή Google ή Yahoo! Maps
** Δορυφορικές εικόνες: Google ή Microsoft Virtual Earth 
** Local travel agency Navetur-Equatour - πληροφορίες και φωτογραφίες http://www.navetur-equatour.st/ 

Κατηγορία:Γεωγραφία του Σάο Τομέ και Πρίνσιπε
Κατηγορία:Πόλεις της Αφρικής
Κατηγορία:Πρωτεύουσες της Αφρικής
Κύπελλο Ελλάδος ποδοσφαίρου ανδρών 1995-96

Στην **54η** διοργάνωση του **κυπέλλου Ελλάδας 1995-96** μετείχαν συνολικά 72 ομάδες (18 Α' εθνικής, 18 Β' εθνικής και 36 Γ' εθνικής κατηγορίας) και διεξήχθη σε 6 γύρους, συμπεριλαμβανομένου του τελικού.

## Η διοργάνωση
Η ΑΕΚ έφτασε στην κατάκτηση του τροπαίου μετά από 13 χρόνια, με αποτέλεσμα 7-1 στον τελικό τον Απόλλωνα Αθηνών, για τον οποίο ήταν η πρώτη (και μοναδική ως τώρα) παρουσία του σε τελικό κυπέλλου. Ήταν και ο τελευταίος τίτλος (μετά από 4 πρωταθλήματα) που κέρδισε η ΑΕΚ με τεχνικό τον Ντούσαν Μπάγεβιτς.

Μετά την αρχική φάση των ομίλων η ΑΕΚ απέκλεισε διαδοχικά τους Ηρακλή, Ολυμπιακό, Παναθηναϊκό και Αθηναϊκό, ενώ για τον Απόλλωνα σημαντική υπήρξε η πρόκρισή του στον ημιτελικό επί του ΠΑΟΚ, με νίκη 3-1 στο γήπεδο της Τούμπας (εντός έδρας ήττα για τον "Δικέφαλο" στο θεσμό του κυπέλλου μετά από 28 χρόνια). Για μία ακόμη φορά ΑΕΚ και Παναθηναϊκός βρέθηκαν μαζί σε προκριματικό όμιλο του Α' γύρου, και κληρώθηκαν ξανά αντιμέτωποι στον προημιτελικό.

Στα αξιοσημείωτα και η παρουσία του Ντέμη Νικολαΐδη στον τελικό, σαν ποδοσφαιριστής του Απόλλωνα και ελάχιστο διάστημα πριν μεταπηδήσει στην ομάδα της ΑΕΚ, αλλά και του Γιάννη Παθιακάκη ως αντίπαλου προπονητή της ΑΕΚ, με την οποία έμελλε 4 χρόνια αργότερα να κατακτήσει με την ίδια το κύπελλο του 2000.

## Οι αγώνες

## Ο τελικός

*Αθήνα, Ολυμπιακό Στάδιο, Τετάρτη 15 Μαΐου 1996
*24px **[[ΑΕΚ Αθηνών (ποδόσφαιρο)|ΑΕΚ]]** - 24px Απόλλων **7-1** (ημίχρονο: 3-0)
***Σκόρερς**: Μπατίστα (11'  σουτ, 34'  σουτ), Τσάρτας (22'  σουτ, 48'  πέναλτι, 76'  σουτ), &nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;Κετσπάγια (60'  σουτ), Κωστής (89'  σουτ) -- Μπάρνιακ (78'  σουτ)
***Αποβολή**: 52' 10px Μπατίστα
***Διαιτητής**: Χρήστος Σωτηρόπουλος (Πειραιά) -- Επόπτες: Τόγιας, Βεργής
***Εισιτήρια**: 31.563
***Τηλεοπτική μετάδοση**: ΕΤ 1 (Στράτος Σεφτελής)

## Πηγές
* ΕΠΟ Κύπελλο Ελλάδος 1996-99 *αρχείο .pdf*
* RSSSF *Κύπελλο Ελλάδος 1996*

Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1995-1996
Κωνσταντίνος Βέης

Ο **Κωνσταντίνος Βέης** (1879 - 26 Μαΐου 1963) ήταν Έλληνας χημικός και πανεπιστημιακός.

## Βιογραφικά στοιχεία
Γεννήθηκε στην Τρίπολη και ήταν αδερφός του καθηγητή Νίκου Βέη. Σπούδασε φυσικές επιστήμες στο Πανεπιστήμιο Αθηνών και χημεία στην *[[École normale supérieure|École Normale Supérieure]]* στη Γαλλία με υποτροφία του κράτους. Επέστρεψε στην Ελλάδα και διορίστηκε καθηγητής χημείας στο πανεπιστήμιο Αθηνών και βιομηχανικής χημείας στο Εθνικό Μετσόβιο Πολυτεχνείο (1918). Με την συντακτική πράξη ίδρυσης της Ακαδημίας Αθηνών, το 1926, διορίστηκε τακτικό μέλος αυτής. Το 1957 του απονεμήθηκε στο διεθνές συνέδριο βιομηχανικής χημείας με τιμητικό δίπλωμα.

Μερικά από τα έργα του ήταν: *«Μεικταί οργανομαγνησιακαί ενώσεις»* (1908), *«Δράσις των μεικτών οργανομαγνησιακών ενώσεων επί των αμιδών»,* *«Νέα μέθοδος παρασκευής οξονών»*, *«Νέα μέθοδος προσδιορισμού του αλκάλεως»*, *«Περί μετατροπής της οινολάσπης σε τρυγικόν ασβέστιον»* κ.α.

Απεβίωσε στην Αθήνα το 1963 και κηδεύτηκε στις 27 Μαΐου από το Πρώτο Νεκροταφείο Αθηνών.

Γιος του ήταν ο Γεώργιος Κ. Βέης.

## Παραπομπές


## Εξωτερικοί σύνδεσμοι
*Κωνσταντίνος Βέης στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες χημικοί
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες πανεπιστημιακοί του 20ού αιώνα
Κατηγορία:Μέλη της Ακαδημίας Αθηνών
Κατηγορία:Μέλη Εθνικού Μετσόβιου Πολυτεχνείου
Σάο Τομέ (αποσαφήνιση)

Το **Σάο Τομέ** μπορεί να αναφέρεται:

* Στο Σάο Τομέ και Πρίνσιπε, νησιωτικό κράτος της Αφρικής.
* Στο Σάο Τομέ (νησί), το νησί που συναπαρτίζει μαζί με το Πρίνσιπε το ανωτέρω νησιωτικό κράτος.
* Στην Σάο Τομέ (πόλη), πρωτεύουσα του προαναφερθέντος κράτους.
Ερσιλία

Στη ρωμαϊκή μυθολογία η **Ερσίλια**, ή **Ερσιλία** *(Hersilia)* ήταν μία από τις Σαβίνες παρθένες που είχαν απαχθεί, σύζυγος κατόπιν του Ρωμύλου, η οποία μετά τον θάνατο της θεοποιήθηκε.

Μεσολάβησε με επιτυχία στον πόλεμο ανάμεσα στους Ρωμαίους και Σαβίνους συμφιλιώνοντας τους. Πέθανε όταν την κτύπησε κεραυνός του Δία, τότε έγινε αθάνατη και λατρευόταν σαν η θεά του θάρρους με το όνομα *Hora*.
Κατ΄ άλλη παράδοση η Ερσίλια ήταν σύζυγος του, συμμάχου του Ρωμύλου, Όστου Οστυλίου, ενώ πολλοί ήταν εκείνοι που την θεωρούσαν αρχαιότατη θεότητα του έρωτα και της συζυγικής ζωής.

* Ο αστεροειδής **[[206 Ερσιλία]]**, που ανακαλύφθηκε το 1879, πήρε το όνομά του από τη μυθική αυτή μορφή.

## Παραπομπές


## Εξωτερικοί σύνδεσμοι
* Bryn Mawr

## Βιβλιογραφία
* Macrobio: *Saturnalia* I,6
* Πλούταρχος: *Vite Parallele*, *Romolo* XIV,18 ss
* Publio Ovidio Nasone: *Le Metamorfosi* XIV,772-851

Ερσιλια
Κατηγορία:Βασίλισσες της Ρώμης
Microsoft Live

Οι παρακάτω υπηρεσίες της **Microsoft** είναι γνωστές με την ονομασία «Live»:

* Windows Live, μια οικογένεια υπηρεσιών και προγραμμάτων λογισμικού, που αφορούν τους ιδιώτες,
* Microsoft Office Live, μια οικογένεια υπηρεσιών, που αφορούν τις μικρές επιχειρήσεις,
* Το όνομα Live Anywhere, που αφορά παιχνίδια διαδικτύου για πολλά άτομα και διασκέδαση,
** Xbox Live, για το Xbox και το Xbox 360 και
** Παιχνίδια για τα Windows - LIVE, για τα Windows Vista.
Άντελαϊντ Γιουνάιτεντ

Η **Άντελαϊντ Γιουνάιτεντ** (αγγλ. *Adelaide United Football Club*) είναι ποδοσφαιρικός σύλλογος της Αυστραλίας που εδρεύει στην Αδελαΐδα της Νότιας Αυστραλίας. Τα χρώματά της είναι το κόκκινο και το χρυσό.

## Ιστορία
Ιδρύθηκε το 2003 για να καλύψει το κενό της άλλης μεγάλης ομάδας της πόλης, *Αντελάιντ Σίτυ* και το 2003/04 συμμετείχε στο πρωτάθλημα *NSL*. Μάλιστα όταν έγινε το 2005 η αναδιάρθρωση που οδήγησε στη δημιουργία της *A League* η Αδελαΐδα ήταν μία από τις τρεις ομάδες που συνέχισαν στην πρώτη κατηγορία. Το 2006 αν και κατέκτησε την πρώτη θέση στην κανονική διάρκεια αποκλείστηκε στα ημιτελικά του πρωταθλήματος, ενώ το 2007 έφτασε μέχρι τον τελικό όπου όμως ηττήθηκε από την Μέλμπουρν Βίκτορυ με 6-0. Το 2007/08 τερμάτισε στην 6η θέση σε μια σεζόν που στιγματίστηκε από τα πολλά αγωνιστικά προβλήματα ενώ κατά τη φετινή αγωνιστική περίοδο τερμάτησε στην 2η θέση της κανονικής περιόδου,χάνοντας την πρώτη θέση στην διαφορά τερμάτων ενώ μέσω των πλάι-οφ κατάφερε να προκριθεί στον μεγάλο τελικό όπου ηττήθηκε εκ νέου από την Μέλμπουρν Βίκτορυ με 1-0.

## Τσάμπιονς Λιγκ Ασίας
Η **Αντελάιντ Γιουνάιτεντ** συμμετείχε για πρώτη φορά στο ασιατικό Τσάμπιονς Λιγκ το 2007 όπου αποκλείστηκε στη φάση των ομίλων ενώ τo 2008 έγινε η πρώτη ομάδα από την Αυστραλία που προκρίθηκε στον τελικό της διοργάνωσης,αφού πρώτα απέκλεισε στον ημιτελικό την Μπουνιόντκορ από το Ουζμπεκιστάν του Βραζιλιάνου Ριβάλντο.

Στους διπλούς τελικούς η **Αντελάιντ Γιουνάιτεντ** ηττήθηκε και στις δυο αναμετρήσεις από την ιαπωνική Γκάμπα Οζάκα με 0-3 εκτός έδρας και 0-2 εντός.

## [[Παγκόσμιο Κύπελλο Συλλόγων]]
Τον Δεκέμβριο του 2008 η Αντελάιντ Γιουνάιτεντ συμμετείχε στο Παγκόσμιο Κύπελλο Συλλόγων που διεξήχθη στα γήπεδα της Ιαπωνίας. Στον πρώτο αγώνα ξεπέρασε το εμπόδιο της πρωταθλήτριας Ωκεανίας *Waitakere United* με 2-1 και στη συνέχεια αποκλείστηκε στα προημιτελικά από την Γκάμπα Οζάκα (την ίδια ομάδα που της στέρησε το Τσάμπιονς Λιγκ Ασίας). Μετά από αυτή την ήττα αντιμετώπισε την αιγυπτιακή την Αλ Αχλί,την οποία και νίκησε με 1-0 κατακτώντας την πέμπτη θέση.

## Αξιοσημείωτοι ποδοσφαιριστές
* Ρομάριο (2006)
* Καρλ Βιρτ (2005-07)
* Πολ Αγκοστίνο (2007-09 )
* Νέιθαν Μπέρνς (2006-08)
* Τράβις Ντοντ (2005-11 )
* Κριστιάνο (2008-10)
* Μιχάλης Βαλκάνης (2003-09)
* Μάθιου Λέκι (2009-11)

## Τίτλοι
* Κύπελλο Αυστραλίας: 2014

## Παραπομπές


## Εξωτερικοί σύνδεσμοι

* Η επίσημη ιστοσελίδα της ομάδας
* Η Adelaide Und στον τελικό 
* Aρχή με νίκη για την Αντελάιντ Γιουνάιτεντ
* Adelaide Battle For Payday Place 

Κατηγορία:Αθλητικοί σύλλογοι Αυστραλίας
Κατηγορία:Ποδοσφαιρικές ομάδες Αυστραλίας

Κατηγορία:Ιδρύσεις ποδοσφαιρικών ομάδων το 2003
Εταιρεία ειδικού σκοπού

Η **Εταιρεία Ειδικού Σκοπού** (αγγλικά: *special-purpose vehicle* - *SPV*, ή *special-purpose entity* - *SPE*), είναι μια εταιρεία που ιδρύεται ειδικά με σκοπό την πραγματοποίηση συγκεκριμένων και βραχυπρόθεσμων στόχων, όπως να απομονώσει το χρηματοοικονομικό κίνδυνο μιας επιχείρησης (π.χ. τράπεζας). Σύμφωνα με τα Διεθνή Πρότυπα Χρηματοοικονομικής Πληροφόρησης και τη Διερμηνεία 12, επιβάλλεται η ενοποίηση των οικονομικών καταστάσεων της Οικονομικής Οντότητας και της εκχωρούσας επιχείρησης, με αποτέλεσμα να εμφανίζονται τόσο οι απαιτήσεις, όσο και οι υποχρεώσεις στον ισολογισμό.

## Δείτε επίσης

* Τιτλοποίηση

Κατηγορία:Εταιρική χρηματοδότηση
Αεροστατική

Η **αεροστατική** είναι ο κλάδος της Φυσικής, και ειδικότερα της Μηχανικής, που πραγματεύεται τις μηχανικές ιδιότητες των αερίων όταν αυτά βρίσκονται σε ισορροπία.

Η αεροστατική εξετάζει κυρίως τις δυνάμεις που ασκούν τα αέρια επί οποιασδήποτε επιφάνειας με την οποία έρχονται σε επαφή, και οι οποίες προέχονται από το γεγονός ότι τα αέρια έχουν βάρος. Οι δυνάμεις αυτές είναι κατά διεύθυνση πάντοτε κάθετες στην εξεταζόμενη κάθε φορά επιφάνεια. Το πηλίκο της διαίρεσης της ασκούμενης δύναμης από ένα αέριο δια του εμβαδού της επιφάνειας επί της οποίας αυτή ενεργεί κάθετα,  ονομάζεται πίεση.

Όμως οι δυνάμεις αυτές, των αερίων που βρίσκονται σε ισορροπία, δεν ασκούνται μόνο στα τοιχώματα των δοχείων μέσα στα οποία περιέχονται, αλλά και επί των σωμάτων που βρίσκονται μέσα στη μάζα αυτών, όπου και πάλι ασκούνται κάθετα και η πίεση αυτών υπολογίζεται ομοίως, δηλαδή δια της διαίρεσης της δύναμης δια του εμβαδού της επιφανείας.

* Εξ αυτού εξάγεται πως σε κάθε σημείο μιας αέριας μάζας που βρίσκεται σε ηρεμία ασκείται ορισμένη πίεση που ονομάζεται **αεροστατική πίεση**.

Η εντός της μάζας ηρεμούντος αερίου αεροστατική πίεση είναι σταθερή επί του αυτού πάντα οριζοντίου επιπέδου, μεταβαλλόμενη μόνο καθ΄ ύψος, όπου και είναι μικρότερη όσο μικρότερο είναι και το ύψος της αερίου μάζας. Τούτο οφείλεται στο γεγονός ότι τα υπερκείμενα στρώματα του αερίου εκ του βάρους των πιέζουν τα υποκείμενα. Επειδή όμως τα αέρια γενικώς παρουσιάζουν μικρό βάρος η καθ΄ ύψους αυτή μεταβολή της πίεσης δεν είναι πολύ μεγάλη. 
Ιδιαίτερη όμως σημασία έχει η ατμοσφαιρική πίεση όπου στο ύψος της επιφάνειας της θαλάσσης είναι ίση περίπου με 1 χιλιόγραμμο ανά τετραγωνικό εκατοστό και λέγεται πίεση μιας ατμόσφαιρας.

* Οι πιέσεις των αερίων μετρώνται με ειδικά όργανα που λέγονται μανόμετρα, και ειδικότερα η ατμοσφαιρική με τα βαρόμετρα.

## Δείτε επίσης
*Αρχή του Αρχιμήδη
*Άνωση
*Αερόστατο
*Σχέση όγκου - βάρους αερίων
*Τέλεια αέρια
*Νόμοι των αερίων

Αεροστατικη
Αεροστατικη
Μαλακοπή

Η λέξη **Μαλακοπή** χρησιμοποιείται για:

* την περιοχή Μαλακοπή Καππαδοκίας στην Καππαδοκία
* συνοικία της Θεσσαλονίκης, αναφέρεται ως Μαλακοπή Πυλαίας
* εμπορική στοά στο κέντρο της Θεσσαλονίκης
Δωδώνη Ιωαννίνων

Η **Δωδώνη** είναι οικισμός της Ηπείρου στην Περιφερειακή Ενότητα Ιωαννίνων.

## Γενικά στοιχεία
Η Δωδώνη βρίσκεται στους νότιους πρόποδες του όρους Τόμαρος σε υψόμετρο 730 μέτρα. Το χωριό απέχει περίπου 20 χλμ. (μέσω Εγνατίας) Δ.-ΒΔ. από την Αγία Κυριακή (έδρα του δήμου) και 20 χλμ. ΝΑ. από τα  Ιωάννινα ενώ στα βόρειά της και σε απόσταση περίπου 4 χλμ. περνάει η Εγνατία Οδός. Σε απόσταση 2 περίπου χιλιομέτρων, βρίσκεται η αρχαία Δωδώνη, λατρευτικό κέντρο του Δία, με το γνωστό μαντείο. 

Ως οικισμός αναφέρεται επίσημα, μετά την απελευθέρωση, με την παλιά της ονομασία *Τσαρκοβίστα* το 1919 στο ΦΕΚ 184Α - 19/08/1919 να  ορίζεται έδρα της ομώνυμης νεοϊδρυθείσας κοινότητας. Το 1927 με το ΦΕΚ 76Α - 02/05/1927 μετονομάζεται σε  Δωδώνη.**** Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με την γειτονική Δωδωνούπολη αποτελούν κοινότητα που υπάγεται στη δημοτική ενότητα Δωδώνης του Δήμου Δωδώνης και σύμφωνα με την απογραφή 2011 ο οικισμός έχει πληθυσμό 55 κατοίκους.

## Εξωτερικοί σύνδεσμοι
* Δήμος Δωδώνης

## Παραπομπές


Κατηγορία:Δήμος Δωδώνης
Κατηγορία:Χωριά της περιφερειακής ενότητας Ιωαννίνων
Τηλεοπτικό δίκτυο

To **τηλεοπτικό δίκτυο** είναι ένα τηλεπικοινωνιακό δίκτυο για τη διανομή περιεχομένου τηλεοπτικού προγράμματος, όπου μια κεντρική λειτουργία παρέχει προγραμματισμό σε πολλούς τηλεοπτικούς σταθμούς ή σε παρόχους τηλεοπτικών υπηρεσιών. Μέχρι τα μέσα της δεκαετίας του 1980, ο τηλεοπτικός προγραμματισμός στις περισσότερες χώρες του κόσμου αποτελούνταν από ένα μικρό αριθμό δικτύων εκπομπής. Πολλά τηλεοπτικά δίκτυα προέκυψαν από προηγούμενα ραδιοφωνικά δίκτυα.

## Εξωτερικοί σύνδεσμοι

Κατηγορία:Ορολογία τηλεόρασης
Μολύκρειο Αιτωλοακαρνανίας

Το **Μολύκρειο** είναι πεδινός οικισμός της Ναυπακτίας στο νομό Αιτωλοακαρνανίας.

## Γεωγραφικά - ιστορικά στοιχεία
Το Μολύκρειο βρίσκεται σε απόσταση περί τα 5 χιλιόμετρα από τη Ναύπακτο, 4 χιλιόμετρα από το στο Αντίριο και απέναντι από το Ρίο. Σε μικρή απόσταση βρίσκεται το αρχαίο θέατρο της Μακύνειας. Είναι κτισμένο σε υψόμετρο 80 μέτρα. Κύρια απασχόληση είναι η γεωργία. Πανηγυρίζει κατά τον εορτασμό της Αναλήψεως του Χριστού, ενώ πολιούχος άγιος είναι ο Άγιος Νικόλαος. Στην περιφέρειά του βρίσκεται το ξωκλήσι του Αγίου Γεωργίου με πανοραμική θέα προς το στενό Ρίου-Αντιρρίου, το ξωκλήσι της Αγίας Παρασκευής καθώς και αιολικό πάρκο που γειτνιάζει με το χωριό.

Ως ξεχωριστός οικισμός αναφέρεται επίσημα το 1912 με την ονομασία *Μούϊ Αγίου Γεωργίου* στο ΦΕΚ 261Α - 31/08/1912 να ορίζεται έδρα της ομώνυμης νοεϊδρυθείσας κοινότητας και το 1919 με το ΦΕΚ 32Β - 25/05/1919 να μετονομάζεται σε  Μολύκρειον. Σύμφωνα με το πρόγραμμα Καλλικράτης, μαζί με τον Άνω Πλατανίτη, τον Πλατανίτη και τα Φραγκαίικα, συναποτελούν την Τοπική Κοινότητα Μαλυκρείου που ανήκει στη Δημοτική Ενότητα Αντιρρίου του Δήμου Ναυπακτίας και σύμφωνα με την απογραφή 2011 έχει πληθυσμό 186 κάτοικους.

### Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κλάρα Μοργκάν

Η **Κλάρα Μοργκάν** (*Emmanuelle Aurélie Munos*) είναι τραγουδίστρια, προσωπικότητα των media, τηλεοπτική παρουσιάστρια και πρώην πορνοστάρ.
## Βιογραφία
Γεννήθηκε στις 25 Ιανουαρίου 1981 στη Μασσαλία της Γαλλίας. Στην ηλικία των 12, η Κλάρα Μοργκάν δούλεψε ως φωτομοντέλο για λογαριασμό ενός πρακτορείου μοντέλων. Στα 19 της χρόνια, αποφάσισε να ασχοληθεί με το χώρο του πορνό μετά μια από έκθεση ερωτικού περιεχομένου που επισκέφτηκε στο Παρίσι. Όπως ήταν φυσικό στην αρχή της καριέρας της ως πορνοστάρ, δεν είχε εμπειρία και έτσι εμφανίστηκε σε σειρές ταινιών με έναν μόνο ερωτικό παρτενέρ (Greg Centauro) ο οποίος, εκείνη την περίοδο, ήταν και το αγόρι της. Μετά το τέλος της σχέσης της με τον Greg Centauro, η Μοργκάν έπαιξε και με άλλους ηθοποιούς του πορνό όπως ο Ian Scott στην ταινία *La Cambrioleuse*.

Αρχίζοντας το 2001 και συνεχίζοντας για μεγάλο χρονικό διάστημα, η Κλάρα Μοργκάν ήταν η παρουσιάστρια της εκπομπής *Journal du hard*, του γαλλικού συνδρομητικού καναλιού Canal+. Παράλληλα, η Μοργκάν δημιούργησε την δική της μάρκα αισθησιακών εσωρούχων με το όνομα Clara M. Το 2003, κυκλοφόρησε η αυτοβιογραφία της με τίτλο *Sex Star*.

Επίσης γράφει άρθρα με συμβουλές για το σεξ σε διάφορα Γαλλικά περιοδικά.
## Καριέρα στο τραγούδι
Το 2007, η Κλάρα Μοργκάν άρχισε την καριέρα της στο τραγούδι. Το πρώτο της άλμπουμ *DéCLARAtions* κυκλοφόρησε στις 18 Ιουνίου 2007, περιέχοντας στοιχεία funk, χιπ -χοπ και R'n'B. Οι στίχοι όλων των τραγουδιών της είναι γραμμένοι από την ίδια. Τον Μαρτίο του 2007, κυκλοφόρησε το πρώτο single (J'Aime) του άλμπουμ, στο οποίο την πλαισιώνει ο ράπερ Lord Kossity. Τον ίδιο μήνα κυκλοφόρησε και το δεύτερο single με τίτλο Sexy Girl.
## Βραβεία
Το 2001, έλαβε το βραβείο «Hot d'Or» ως «Best French Starlet» .

Έχει ανακηρυχθεί από την Γαλλική έκδοση του περιοδικού «FHM», ως η πιο σέξι Γαλλίδα και η έκτη πιο σέξι γυναίκα στον κόσμο.

Η Κλάρα Μοργκάν ήταν η πρώτη Γαλλίδα που έγινε εξώφυλλο στην αμερικανική έκδοση του περιοδικού “Penthouse”. Επίσης, έχει κάνει περισσότερα από 40 εξώφυλλα για περιοδικά όπως τα: *VSD*, *FHM*, *[[Penthouse]]*, *Private*, *Playboy*, *Newlook* και *Maxim*.
## Δισκογραφία
### Άλμπουμ

### Singles

## Ταινίες που έχει συμμετάσχει

## Παραπομπές


## Εξωτερικοί σύνδεσμοι

* Βιογραφικό σημείωμα

Κατηγορία:Φωτομοντέλα
Κατηγορία:Penthouse Pets
Κατηγορία:Γαλλίδες τραγουδίστριες
Κατηγορία:Γάλλοι ηθοποιοί πορνογραφικών ταινιών